armvectores/hy_wikipedia_2023 huggingface dataset:
Կոնկրետ երաժշտություն

Կոնկրետ երաժշտություն (ֆր.՝ musique concrete), հնչյունային կոմպոզիցիա, որ ստեղծվում է մագնիտոֆոնի ժապավենի զանազան բարդ շարժումների (ժապավենի շարժման արագացում, դանդաղեցում կամ հակառակ շարժում), «ֆոնոգենի» և հատուկ ստերեոֆոնիկ սարքավորումների օգնությամբ՝ շրջապատի կոնկրետ, ռեալ աղմուկները, ձայները (շոգեքարշի, մեքենայի շարժիչի ձայներ, զանազան հարվածներ, ճիչեր, շշուկներ և այլն) եռաժապավեն, բազմասկավառակ մագնիտոֆոնով միաժամանակյա գրանցման միջոցով։
Կոնկրետ երաժշտություն արդի արևմտաեվրոպական երաժշտության ժամանակակից հոսանքներից է։
«Գյուտարարը» և պրոպագանդիստն է ֆրանսիացի ինժեներ-ակուստիկ Պ. Շեֆֆերը, որը 1948 թվականին ստեղծել է իր առաջին «կոնկրետ» ստեղծագործությունը։ Կոնկրետ երաժշտության նմուշներից են Պ. Շեֆֆերի «Աղմուկների կոնցերտ», «Սև Էտյուդ», Պ. Շեֆֆերի և Պ. Անրիի «Որփեոս 53», Պ. Անրիի «Որփեոսի առագաստը», Պ. Բուլեզի «էտյուդ մեկ հնչյունով» ստեղծագործությունները։
Վազանելլո

Վազանելլո (իտալերեն՝ Vasanello) կոմունա Իտալիայում, գտնվում է Լացիո մարզի Վիտերբո գավառում։ Բնակչությունը կազմում է 4053 մարդ (2005 թ․ դրությամբ), խտությունը կազմում է 136,11 մարդ/կմ2։ Զբաղեցնում է 28,58 կմ2 տարածք։ Փոստային ինդեքս 01030։ Հեռախոսային կոդ 0761։ Բնակավայրի հովանավորը համարվում է San Lanno Martire։ Տոնը նշվում է ամեն տարի մայիսի 5ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Յոթ եղբոր առու

Յոթ եղբոր առու, ըստ ավանդության՝ գտնվում էր Մեծ Հայքի Այրարատ աշխարհի Մազազ գավառում, Գառնիի ձորում, Ազատ գետի ձախ կողմում։


== Ավանդություն ==
Յոթ եղբայր և յոթ քույր են լինում։ Դրանք գրազ են գալիս՝ եղբայրները Դվինի, իսկ քույրերը Աղբաշի կողմերը մեկական առու հանել։ Տարին լրանալու մոտ եղբայրները տեսնում են, որ քույրերն առաջ են ընկել։ Գիշերն անավարտ առվի տեղը սպիտակ կտավ են փռում ու առավոտը հայտնում են քույրերին, որ իրենք արդեն փորել են առուն ու ջուրը բաց թողել։ Քույրերը տեսնելով հեռվից պսպղացող կտավը կարծում են, որ դա ճիշտ է։ Դարդից յոթն էլ նետվում են գետը և խեղդվում։ Եղբայրների փորած առաջին առուն այժմ կոչվում է Յոթն ախպոր առու։


== Ծանոթագրություններ ==
Ռադիոակտիվ շարքեր

Ռադիոակտիվ շարքեր (ռադիոակտիվ ընտանիքներ), ռադիոնուկլիդների շարքեր, որոնք ավարտվում են կայուն իզոտոպով։ Ռադիոակտիվ յուրաքանչյուր հաջորդ իզոտոպը (դուստր իզոտոպ) առաջանում է նախորդից (մայր իզոտոպ) a-, P-տրոհմատիպ ընտանիքներ, ծագումնաբանորեն իրար հետ կապված ռադիոակտիվ իզոտոպ կամ կլանման հետևանքով։ Շարքիtառաջինtանդամը (նախամայրը) այդ շարքի ամենակայուն իզոտոպն է՝ ունի ամենամեծ կիսաքայքայման պարբերությունը (Tt/2)։ Իզոտոպի a-տրոհումը բերում է զանգվածի թվի փոքրացման 4 միավորով և կարգահամարի (միջուկում պարունակվող պրոտոնների թվի) փոքրացման 2 միավորով։ Յ ֊տրոհումը չի փոխում զանգվածի թիվը, կարգահամարը մեծանում է 1 միավորով։K-կլանումը՝ ատոմի էլեկտրոնային թաղանթից էլեկտրոնի անցումն է միջուկ, բաժանվում է 4-ի, ապա մյուս անդամներինը՝ 4 ն է (որը ամբողջ թիվ է)։ Գոյություն ունեն 4ո+1, 4ո+2 և 4ո՜ՒՅ զանգվածի թվերով իզոտոպներից բաղկացած ռադիոակտիվ շարքերը տարբերում են բնական և արհեստական ռադիոակտիվ շարքերը բնության մեջ գոյություն ունեն թորիումի (4ո), ուրանի (4ո+2), ակտինաուրանի (4ո+3)։ Ռադիոակտիվ շարքերի անդամները, քանի որ նրանց առաջին անդամների կիսաքայքայման պարբերությունները (տեսաղյուսակ) համաչափելի են երկրի տարիքի հետ։ Այդ շարքերն ավարտվում են կապարի կայուն իզոտոպներով։ Նեպտունիուսի (4ո+1) շարքի առաջին անդամի Ti/2 (2,14* 106 տարի) մոտ 1000 անգամ փոքր է երկրի տարիքից։
Այդ շարքի անդամները նախ ստացվել են արհեստականորեն, ապա աննշան քանակներով հայտնաբերվել ուրանի խեժահտնքում։ Շարքի վերջին անդամը 209Bi է։
Բնական ռադիոակտիվ շարքերի բոլոր անդամները դարերի ընթացքում գրեթե անփոփոխ քանակություններով գոյություն ունեն բնության մեջ, քանի որ ժամանակի ընթացքում իզոտոպի առաջացման և քայքայման արագությունները հավասարվում են (դարավոր հավասարակշռություն)։Արհեստական ռադիոակտիվ շաարքերը սկսվում են 4ո, 4ո+1, 4ո+2 և 4ո+3 զանգվածի թվերով արհեստականորեն ստացված տրանսուրանային և այլ իզոտոպներով։ Բնական և արհեստական ռադիոակտիվ շարքերը բերված են աղյուսակում։ Բնական ռադիոակտիվ շարքերի որոշ անդամներ կրում են հնացած անվանումներ, որոնց ժամանակակից անվանումները բերված են տարրերի պարբերական աղյուսակում, համապատասխան կարգահամարի տակ (օրինակ՝ մեզոթորիում 1-ը՝ ^MsTh ռադիումի՝ 228Ra^ իզոտոպն է)։Աղյուսակը տես հաջորդ էջում։
Հայտնի են չորս ռադիոակտիվ շարքեր.
թորիումի 23590Th, ուրանի 23892U (ուրանի - ռադիումի),
ուրանի 23592U (ակտինոուրանի) և նեպտունի 23793Np
Գուսպինի

Գուսպինի  (իտալերեն՝ Guspini), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 12560 մարդ (2008 թվականի տվյալներով), բնակչության խտությունը կազմում է 72.66 մարդ/կմ²։ Զբաղեցնում է 174,73 կմ² մակերես տարածք։
Փոստային ինդեքսն է՝ 9036։ Հեռախոսային կոդը՝ 070։
Քաղաքի հովանավորն է սուրբ Նիկոլայը։ Քաղաքի տոնը նշվում է դեկտեմբերի 6-ին


== Արտաքին հղումներ ==
http://www.comune.guspini.ca.it/ Archived 2006-05-07 at the Wayback Machine.
Յոթ աղբյուր (Գորիս)

Յոթ աղբյուր (Օխտը աղբյուր), հուշաղբյուր Գորիս քաղաքում՝ նվիրված Հայրենական մեծ պատերազմում զոհված գորիսեցի մարտիկների հիշատակին։ Հուշաղբյուրը գտնվում է Գորիսի քաղաքային զբոսայգու տարածքում, այն 9.3/130 համարանիշի ներքո ընդգրված է Գորիսի պատմության և մշակույթի անշարժ հուշարձանների ցանկում։


== Պատմություն ==
Հուշաղբյուրի շինարարությունը սկսվել է Հայրենական մեծ պատերազմի տարիներին։ Թեպետ հուշարձանի վրա կառուցման ավարտը նշված է 1945 թվականը, սակայն իրականում հուշարձանի կառուցումն ավարտվել է 1947 թվականի մայիսի 1-ին։ Շինության ճարտարապետը եղել է  ԽՍՀՄ ժողովրդական ճարտարապետ Ռաֆայել Իսրայելյանը։


== Կառույց ==
Հուշաղբյուրը կառուցված է տեղական մոխրագույն բազալտից և իր մեջ ներառում է յոթ ցայտաղբյուր, այստեղից էլ առաջացել է «Յոթ աղբյուր» անունը։ Հուշաղբյուրի ճակատային պատի աջ և ձախ կողմերում կան մեկական կամարակապ բացվածքներ, մեջտեղում` բացվածքների մեծությամբ, կամարակապ խորշ։ Այդ խորշի մեջ տարբեր բարձրությունների վրա կառուցված է երեք ցայտաղբյուր։ Կենտրոնական խորշի աջ և ձախ մասերում կա չափերով ավելի փոքր երկու սյունազարդ խորշ, որոնցում տեղադրված է մեկական ցայտաղբյուր։ Երկու այդպիսի սյունազարդ խորշեր և մեկական կամարակապ բացվածքներ էլ առկա են հուշաղբյուրի կողային պատերին, իսկ կողային խորշերի մեջ կառուցված են մեկական ցայտաղբյուրներ։  Հուշաղբյուրի աջ և ձախ թևերի վերևի հատվածում հայերեն և ռուսերեն գրված է. «Կառուցվել է Հայրենական մեծ պատերազմի տարիներին` 1943-45թթ.»։ Հուշարձանը առջևի և հետևի կողմից ունի աստիճանաշար։ Հուշարձանի ամբողջ լայնությամբ ձգվում է զարդագոտի։
Հուշարձանի մասին  երգ է գրել  Գուսան Աշոտը, երգից մի քառատող զետեղված է հուշարձանի հետևի պատին։


== Պատկերասրահ ==

		
		
		
		
		
		
		
		


== Ծանոթագրություններ ==
Սենդայ (քաղաք)

Սենդայ, քաղաք և նավահանգիստ Ճապոնիայում, Հոնսյու կղզում։ Միյագի պրեֆեկտուրայի վարչական կենտրոնն Է։ Բնակչությունը կազմում է ▼1 061 177 մարդ (ապրիլի 1, 2020)։ Երկաթուղային հանգույց Է։ Կան նավթավերամշակման, Էլեկտրատեխնիակական, մետալուրգիական, մեքենաշինական, փայտամշակման, սննդի արդյունաբերության ձեռնարկություններ, շրջակայքում՝ քարածխի արդյունահանում։ Ունի համալսարան։


== 2011 թվականի երկրաշարժ ==
2011 թվականի մարտի 11-ին Հոնսյու նահանգի արևելյան ափին 8,9 մագնիտուդ ուժգնությամբ երկրաշարժ է տեղի ունեցել։ Ավերիչ երկրաշարժից հզոր ցունամի է առաջացել Ճապոնիայի խաղաղօվկիանոսյան ափին։ Ամենից շատ տուժել են Միյագի պրեֆեկտուրան և Սենդայ քաղաքը. ալիքների բարձրությունը հասել է 10 մ-ի։ Սենդայ քաղաքի ափին հայտնաբերվել է 200-ից 300 դի։


== Մշակույթ ==


=== Փառատոններ ===

 
Ամեն տարի գարնանը անցկացվում է Սենդայ Մացուրի փառատոնը։ Սենդայի ամենահայտնի փառատոնը Տանաբատան է, որը նշվում է օգոստոսի 6-8-ը և տարեկան ունենում է ավելի քան 2 միլիոն այցելու։ Տանաբատա փառատոնի համար Սենդայի փողոցները զարդարվում են հատուկ տոնական զարդարանքներով, երաժշտական կատարումներով հանդես են գալիս երաժշտական խմբեր և անհատ կատարողներ, փողոցները լեցուն են կենդանի երաժշտությամբ և տոնական հյուրասիրություններով։ Այդ ընթացքում անցկացվում են շքերթներ, փողոցով քայլում են «սամուրայներն» իրենց ազգային տարազներով, ցուցատրելով ազգային պարեր և ծիծաղաշարժ ներկայացումներ։ Շուրջ 300 տարի Միյագի պրեֆեկտուրայում անցկացվում է Դոնթոսայի փառատոնը, որն ունի իր խորհուրդը, այրվում են ամանորյա զարդարանքները, դարումա տիկնիկները և տան բոլոր հին իրերը։ Այդ օրը ղոթքներ են մատուցվում առողջության, հաջողության և բարեկեցության համար։
2001 թվականից Սենդայում անցկացվում են դաշնամուրի և ջութակի միջազգային մրցույթներ։


=== Տեսարժան վայրեր ===

Սենդայի շատ տեսարժան վայրեր կապված են քաղաքի հիմնադիր Դեյթ Մասամունեի անվան հետ։

Աոբա ամրոց, կառուցված 1601—1637 թվականներին
Զույհոդեն դամբարան
Ռիննոջի տաճար
Օսակա Հաչիմանգու սրբավայր
Աոբայի տաճար —
Սէնդայ Տոսյոգովի տաճար
Դայմանձի
Մուցու Կոկովբան Յակովսիդո Բուդդայական եկեղեցական համալիր
Սայխոձիի վանական համալիր


=== Թանգարաններ ===
Սենդայի քաղաքային թանգարան
Միյագիի արվեստի թանգարան
Հնագիտական ​​թանգարան
Հետպատերազմյան վերակառուցման հուշահամալիր
Գիտության թանգարան.
Սենդայի մեդիա գրադարանյ
Սենդայ քաղաքի պատմության և մշակույթի թանգարան .
Սենդայի օվկիանարիում «Ծովային անտառ»


=== Հրուշակեղեն և արհեստներ ===
Սենդայի տարածաշրջանին բնորոշ սննդամթերքներից են՝ 

Գյութան, պատրաստված տապակած տավարի լեզվով, համեմունքներով,
իմոնի, աշնանային կերակրատեսակ, պատրաստված մսով, սոյայի սոուսով, կոնյակով,
զունդա, վառ կանաչավուն սոուս,
խիյասի-տյուկա, ամառային կերակուր լապշայով, վարունգով, լոլիկով և խոզապուխտով,
ռոբատայակի, պատրաստված ապխտած ծովամթերքներով և բանջարեղենով,
կամաբոկո, ծովամթերքներով պատրաստված ռուլետ


== Պատկերասրահ ==
Gallery
		
		
		
		
		
		
		


== Արտաքին հղումներ ==


== Ծանոթագրություններ ==
Ձխավու

Ձխավու, գյուղ Արևմտյան Հայաստանում, Բիթլիսի վիլայեթի Մշո գավառում` Մշո դաշտում։


== Պատմություն ==
Ձխավուն ավերվել է 1915 թվականի Մեծ եղեռնի ժամանակ։


== Բնակչություն ==
1881 թվականին ուներ 103 հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(6942) Յուրիգուլյաև

(6942) Յուրիգուլյաև (անգլ.՝ Yurigulyaev), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,338287 ա. մ., առավելագույնը մոտենում է 2,0568 ա. մ. հեռավորության վրա և հեռանում 2,6198 ա. մ.։ Արեգակի շուրջ մեկ ամբողջական պտույտ է կատարում 1306,01 երկրային օրվա ընթացքում, իր ուղեծրով շարժվելով միջինում 0,27565 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6942) Յուրիգուլյաև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուրգեն Ալեմշահ

Գուրգեն Միքայելի Ալեմշահ (մայիսի 22, 1907(1907-05-22), Պարտիզակ, Բաշիսքելե, Քոջայելիի մարզ, Թուրքիա - դեկտեմբերի 14, 1947(1947-12-14), Դետրոյթ, Միչիգան, ԱՄՆ), հայ կոմպոզիտոր, խմբավար և դիրիժոր։


== Կենսագրություն ==
Ծնվել է 1907 թվականին Թուրքիայի հայկական Պարտիզակ ավանում։ 1930 թվականին ավարտել է Միլանի կոնսերվատորիան։ Այնուհետև Փարիզում երաժշտություն է դասավանդել Մուրատ-Ռափայելյան վարժարանի բաժանմունքում, կազմակերպել և դասավանդել է «Կիլիկիա» երգչախումբը, որը 1937 թվականին, ժողովուրդների երաժշտության մրցահանդեսում, Գուրգեն Ալեմշահի «Հայկական հարսանիք» ստեղծագործությունով շահել է 2-րդ մրցանակ։ Որոշ ժամանակ ղեկավարել է ՀՕԿ-ի «Ալագյազ», իսկ 1939-1947 թվականներին «Սիփան-Կոմիտաս» երգչախումբը։
Որպես դիրիժոր և խմբավար հանդես է եկել Ֆրանսիայում, Իտալիայում և ԱՄՆ-ում սիմֆոնիկ և խմբերգային համերգներով։ Կատարել է Կոմիտասի, Սպենդիարյանի, Չուխաջյանի, Քրիստափոր Կարա-Մուրզայի, Արմեն Տիգրանյանի և այլոց ստեղծագործությունները։ Մահացել է 1947 թվականին ԱՄՆ-ի Դետրոյտ քաղաքում սրտի կաթվածից։


== Ստեղծագործություններ ==
Երգեր
Բուխարիկ
Իմ երգը
Ես սիրեցի
Իմ յարը
Աղվորներուն
Նազերով
Ծաղիկ էի
Իղձ
Սիրելիս
Պճինկո
Խմբերգեր
Իմ հեռավոր հայրենիք
Հայաստան
Անուշիկ յար ջան
Մեր պարտեզում
Հունձք,
Պլպուլն Ավարայրի
Գործիքային ստեղծագործություններ
Հայկական ժողովրդական պարեր (ջութակի և դաշնամուրի համար)
Սիմֆոնիկ նվագախմբի համար
Արևելյան գիշերներ (1931)
Հեքիաթ
Երկու պատմվածք հազար ու մեկ գիշերներից
Վոկալ սիմֆոնիկ երկ
Ավարայրի պատերազմը (1934).
Մեկ գործողությամբ երաժշտական պատկերներ
Վարդավառ (1932)
Ծովինար


== Ձայնագրություններ ==
Եղիսափեթ Փեհլիվանյան - Երգեր դաշնամուրի նվագակցությամբ Archived 2011-07-08 at the Wayback Machine.
Փոքր Ասիայի հայ կոմպոզիտորները - Երգչախմբային ստեղծագործություններ
Կոմիտաս Archived 2011-07-16 at the Wayback Machine.
Ավարայրի պատերազմը


== Գրականություն ==
Ցիցիլիա Բրուտյան(1968). Սփյուռքի հայ երաժիշտները. «Հայաստան» հրատարակչություն, Երևան. էջ. 55–60.


== Ծանոթագրություններ ==
Մեխ-տուն

Մեխ-տուն (钉子户), նորաբանություն է, փոխառված է չինարենից և նշանակում է ոչ ներդաշնակ կառույց, որ կարող է տեղակայվել անբարենպաստ վայրում (օրինակ՝ բազմաբնակարանային նոր շենքերի շարքում)՝ հենվելով ճանապարհների կամ այլ ենթակառուցվածքների վրա։ ԱՄՆ-ում նման կառույցները կոչվում են «Holdout»: Որպես կանոն՝ մեխ-տունը երբևէ  եղել է ավանի կամ թաղամասի մի հատված, որը քանդել են։ Երբեմն՝ նոր թաղամասերի կամ ճանապարհների կառուցման ժամանակ, որոշ բնակիչներ սկզբունքորեն հրաժարվում են լքել իրենց տները, ինչի արդյունքում նրանց շենքերը պահպանվում են, սակայն խստորեն տարբերվում նոր շենքերի ճարտարապետական ոճից։ Որպես զանգվածային երևույթներ՝ մեխից տները հայտնվել են Չինաստանում խոշոր քաղաքների քաոսային զարգացմանը զուգընթաց։ Նմանատիպ անբարենպաստ շենքերի կարելի է հանդիպել նաև ԱՄՆ-ում, Մեծ Բրիտանիայում, Գերմանիայում, Ճապոնիայում և այլ երկրներում։ Հայտնի դեպքերից մեկը պատահել է ճապոնական մի ընտանիքի հետ, որը սկզբունքորեն հրաժարվում էր լքել իր տունը, ինչի տեղում պետք է կառուցվեր օդանավակայան։ Արդյունքում տունը հայտնվեց թռիչքուղիների արանքում։


== ԱՄՆ ==
Սուրբ Հովսեփ կաթոլիկ եկեղեցի Սան Անտոնիոյում, Տեխաս.  Երեք կողմից գրեթե սեղված կերպով շրջապատված է առևտրի տան կողմից։


== Չինաստան ==
Յան ընտանիքի տան քանդում


== Մշակութային ազդեցություն ==
Չինաստանում նկարների պաշտոնական ներկայացուցիչ Ջեյմս Քեմերոնին China Film Group Corporation-ը «Ավատար» ֆիլմի թողարկումից հետո այն արգելել է Չինաստանում այն պատճառով, որ չինական հասարակությունը սկսեց ֆիլմի սյուժեն զուգորդել բարդացող այն խնդրի հետ, երբ խոշոր շինարարական կազմակերպությունները չնչին փոխհատուցման դիմաց բնակիչներին զանգվածաբար վռնդում էին թաղամասերից։  Ըստ Los Angeles Times թերթի՝ Չինաստանի կառավարությունը մտավախություն ուներ, որ դա կհանգեցնի երկրում մեխ-տների քանակի աճի ։
Ըստ «Մարտկոցներ չեն առաջարկվում» ֆիլմի սյուժեի ֆիլմի ավարտին տարեց զույգը պայքարում է իր տանը ապրելու իրավունքի համար, ինչը սեփականատիրոջն ստիպում է իր համալիրը կառուցել տան շուրջը։
Mirage Games ստուդիայի կողմից ստեղծվեց The Big Battle անունով առցանց ֆլեշ-խաղ. Nail House Versus Demolition Team, որտեղ խաղացողը չպետք է թույլ տա շենքի քանդվելը և մարտնչում է խոշոր համալիրի դեմ։ Խաղը շատ արագ հանրաճանաչ դարձավ Չինաստանում։
«Հերբին կրկին շարժման մեջ է» ֆիլմի սյուժեն (1974) արտացոլում է միլիարդատեր պարոն Հոկկի դեմ դիմակայությունը, ով ցանկություն էր հայտնել ավերված շրջանի տեղում կառուցել 133 հարկանի շենք և բնակելի տուն, իսկ Հերբին կտրականապես հրաժարվում էր լքել իր տունը։
«Դեպի վեր» մուլտֆիլմում գլխավոր հերոս Կառլը, փորձելով կործանումից փրկել իր տունը, այն կապում է օդապարիկից, և հետը թռչում է նաև ինքը։
«Բուռլեսկ» ֆիլմում նեո-բուռլեսկ ակումբի տիրուհին պայքարում է կառուցողի դեմ։


== Տե՛ս նաև ==
Մարվին Ջոն Հիմեյեր


== Ծանոթագրություն ==
Հարություն Մինասյան (դերասան)

Անվան այլ կիրառումների համար տե՛ս՝ Հարություն Մինասյան (այլ կիրառումներ)Հարություն Մինասյան (դեկտեմբերի 9, 1910(1910-12-09), Ռաշթ, Իրան - հուլիսի 29, 2002(2002-07-29), Թեհրան, Իրան), հայ գեղանկարիչ, դերասան, թատերական քննադատ։


== Կենսագրություն ==
Ծնվել է 1910 թվականի դեկտեմբերի 9-ին, Իրանի Ռաշթ քաղաքում։ Ուսումը ստացել է տեղի Հորդանանյան դպրոցում, իսկ 1931 թվականին ավարտել է Թավրիզի Թեմական կենտրոնական դպրոցը։ Հարություն Մինասյանը նկարել սկսել է վաղ տարիքից։ Մասնակցել է տարբեր ցուցահանդեսների և մեծ ճանաչում է ձեռք բերել նաև Եվրոպայում։ Սիրել է իր բնանկարներում պատկերել տաք գույներ։ 1964 թվականին, Շեքսպիրի 400-ամյակին նվիրված տոնակատարությանը Մինասյանը ցուցադրել է շեքսպիրյան թեմատիկայով արած իր նկարները։ Այդ կտավներում նա պատկերել է Շեքսպիրի ստեղծագործությունների հայտնի կերպարների, ինչպիսիք են Համլետը, Շայլոկը, Լեդի Մակբեթը, Ռոմեոն և Ջուլիետը և այլն։


== Ստեղծագործական կյանք ==
Բեմական առաջին փորձերն արել է Արմեն Արմենյանի և Հ. Բերոյանի բեմադրություններում։ 1935-1936 թվականներին խաղացել է Մ. Թաշճյանի խմբում` կատարելով տարբեր դերեր։ 1944-1982 թվականներին, երբ թատրոնը վերաբացվել է, խաղացել է որպես դրամատիկ դերասան։ Դերերը կատարել է շատ զգացմունքային և անմիջական։ 
Նաև 1961-1962 թվականներին նկարահանվել է Ս. Խաչիկյանի և Ա. Աղամալյանի կինոֆիլմերում։
Հարություն Մինասյանը եղել է Թեհրանի «Հայ ժողովրդական թատրոնի» հիմնադիրներից մեկը։ Բեմադրել է մի քանի ներկայացում, որոնցից են «Ադամ և Եվա», «Անգլերեն խոսելու եղանակը» և այլն։ Մինասյանը նաև աշխատել է «Ալիք» օրաթերթում, որտեղ հիմնական հոդվածները եղել են թատերախոսականներ մշակութային գործիչների, դրամատիկ և օպերային թատրոնների բեմադրությունների մասին։ Ամենաարժեքավոր ուսումնասիրություններից են Ռաշտի և Անզալի թատրոնների մասին ուսումնասիրությունները, որոնք 1985 թվականին տպագրվել են «Իրանահայ վերջին 50-ամյա թատրոնի վաստակավորները» գրքում։


== Դերեր ==
«Ոճրագործի ընտանիքը»` Պալմիերի
«Ապահարզանի սյուրպրիզները»` Շամբո
«Սեր և խարդանք»` Վուրմ
«Պատվի համար»` Օթարյան
«Գարնանային հեղեղ»` Վոլոդիա
«Մեռնիլը որքա՜ն դժվար է»` Դոկտ. Հարիսըն
«Մուսա լեռան 40 օրերը»` Լեփսիուս
«Մոնսերրա»` Դերասան


== Ծանոթագրություններ ==
Պելա

Անվան այլ կիրառումների համար տե՛ս՝ Պելա (այլ կիրառումներ)Պելա (ֆր.՝ Péla), քաղաք Գվինեա պետության հարավում։ Գտնվում է Նզերեկորե շրջանի Յոմու պրեֆեկտուրայում։ Բնակչությունը կազմել է 15,832 մարդ՝ 2008 թվականի տվյալներով։
Արիստակես Զարգարյան

Արիստակես Հայրապետի Զարգարյան (1864, Ներքին Ագուլիս, Օրդուբադի գավառ, Երևանի նահանգ, Կովկասի փոխարքայություն, Ռուսական կայսրություն, 1935), հայ բժիշկ։


== Կենսագրություն ==
Արիստակես Զարգարյանը ծնվել է 1864 թվականին Գողթնի Ստորին կամ Դաշտ Ագուլիսում։ Ավարտել է Մոսկվայի համալսարանի բժշկական ֆակուլտետը։ Մինչև 1905 թվականին եղել է Պետերբուրգի պալատական բժիշկ, որին հրավիրել է Միխայիլ Նիկոլաևիչը։


== Գործունեություն ==
Թավրիզում եղել է խորհրդային հյուպատոսարանի գրական-գիտական ընկերության փոխնախագահ։ Թիֆլիսում եղել է հայոց հրատարակչական ընկերության նախագահ։ 1919 թվականին խմբագրել է Թիֆլիսում լույս տեսնող «Զոկի ճրոյգ» թերթը։ Գրել է 16 գրական երկ, որոնցից 4-ը գրական լեզվով, 12-ը զոկական բարբառով։ 1992 թվականին Թավրիզում Հրաչյա Աճառյանին օգնել է Ագուլիսի բարբառին նվիրված նրա աշխատանքներին։ Զբաղվել է նաև նկարչությամբ․ իր կտավներում պատկերել է հիմնականում Ագուլիսի ու Գողթնի բնապատկերները։


== Ծանոթագրություններ ==
Գուլիելմո Կաչչա

Գուլիելմո Կաչչա (իտալերեն՝ Guglielmo Caccia, մայիսի 9, 1568(1568-05-09) կամ 1568, Մոնտաբոնե, Աստի, Պիեմոնտ, Իտալիա - 1625[…], Մոնկալվո, Աստի, Պիեմոնտ, Իտալիա), հայտնի է որպես Իլ Մոնկալվո,  իտալացի նկարիչ, ով աշխատել է մաներիզմի ոճով, նկարել է կտավներ աստվածաշնչյան թեմաներով։


== Կենսագրություն ==
Գուլիելմո Կաչչան ծնվել է Աստի նահանգի Մոնտաբոնե համայնքում։ Նկարիչը Մոնկալվո մականունը ստացել է այն պատճառով, որ երիտասարդությունն անց է կացրել իտալական Մոնկալվո համայնքում։
Կաչչան եղել է նկարիչ Լորենցո Սաբատինիի աշակերտը։ Նա սկսել է նկարել Միլանում, ապա աշխատել է Պավիայում։ Աշխատել է նաև իտալական Կազալե, Նովարա, Վերչելի, Ալեսանդրիա, Թուրին և Ջենովա քաղաքներում։
1605-1607 թվականներին դուքս Չարլզ Էմանուել I-ի պատվերով նկարազադել է Թուրինի թագավորական պալատի պատկերասրահը։
Նրա լավագույն աշխատանքներից է Նովարա նահանգի Սան Գաուդենցիո եկեղեցում «Խաչից իջեցումը» կտավը։ Նա նկարազարդել է նաև Նովարայի Սան Պաոլոյի տաճարի գմբեթը, Միլանի Սանտ Անտոնի Աբատե եկեղեցու համար նկարել է Սուրբ Անտոնիոսի և Սուրբ Պողոսի նկարները։ Նկարների մի մասը նկարվել է նկարիչ Գաուդենցիո Ֆերարիի հետ միասին։ Նրա աշակերտներն են եղել նկարիչներ Դանիելե Կրեսպին և Ջորջիո Ալբերինոն, ինչպես նաև նրա դուստր Օրսոլան։ Նրա աշխատանքներից շատերը կարելի է տեսնել Մոնկալվոյի Conventuali-ի եկեղեցում։ Կերիի եկեղեցու համար նա նկարել է «Հրաշք հացի հետ» և «Ղազարոսի հարությունը» նկարները։
Նկարչի դուստրը՝ Օրսոլան (1596-1676), գնացել է իր հոր հետքերով՝ դառնալով տաղանդավոր նկարիչ։ Նրա վրձնին են պատկանում՝ «Հովհաննես Մկրտչի ծնունդը», «Սուրբ Ղուկասը», «Սուրբ ընտանիքը Սուրբ Աննայի հետ» նկարները, որոնք ցուցադրվել են 2014-2015 թվականներին Վաշինգտոնի «Կանանց արվեստի ազգային թանգարանում»։


== Ծանոթագրություններ ==


== Գրականություն ==
Bryan, Michael Dictionary of Painters and Engravers, Biographical and Critical (Volume I: A-K) / Robert Edmund Graves. — York St. #4, Covent Garden, London; Original from Fogg Library, Digitized May 18, 2007: George Bell and Sons, 1886. — С. 207.
Lanzi, Luigi History of Painting in Italy; From the Period of the Revival of the Fine Arts to the End of the Eighteenth Century / Thomas Roscoe (translator). — London; Original from Oxford University, Digitized January, 2007: Henry G. Bohn, 1847. — Т. III. — С. 299—301.
Guglielmo Caccia detto il Moncalvo, a short biography taken from Alberto Cottino, Guglielmo Caccia detto il Moncalvo — Un pittore del '600, 1997.


== Արտաքին հղումներ ==
MonferratoArte: Guglielmo Caccia called il Moncalvo (Italian) from a historical and bibliographical directory of artists active in the extra-urban Churches of the Diocese of Casale Monferrato.
Չերնիշենո (գյուղ, Դումինիչսկի շրջան)

Չերնիշենո (ռուս.՝ Чернышено), գյուղ Ռուսաստանի Կալուգայի մարզի Դումինիչսկի շրջանի կազմում։
Բնակչությունը 2008 թվականին գրանցված տվյալներով կազմում էր 680 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեմ Քեթլին

Սեմ Քեթլին (անգլ.՝ Sam Catlin, 20-րդ դար, ԱՄՆ), ամերիկացի սցենարիստ և հեռուստատեսության պրոդյուսեր, հայտնի է իր աշխատանքով AMC հեռուստաալիքի «Ամբողջ ծանրությամբ» սերիալի վրա, որի համար նա ստացել Է ԱՄՆ սցենարիստների գիլդիայի (WGA) մրցանակը։


== Կենսագրություն ==
Քեթլինը սկսեց գրել հեռուստատեսային սցենարներ 2005 թվականից, սկսած «Մեծ նոր հրաշք» ֆիլմից։ Այնուհետև 2006 թվականին  նա  դարձել է «Առևանգվածը սերիալի» սյուժեների խմբագիր և առաջին սեզոնի սցենարիստ։ Նա գրել է «Stringers»-ի դրվագի սցենարը։ 2007 թվականին նա դարձել է «Քենթերբերի օրենք» կարճամետրաժ սերիալի սցենարիստ և սյուժեների գործադիր խմբագիր, որտեղ նա գրել է «Baggage» դրվագը։ 2009 թվականին Քեթլինը միացավ «Ամբողջ ծանրությամբ» սերիալի կազմին որպես համապրոդյուսեր և երկրորդ սեզոնի սցենարիստ։  Նա սցենարներ է գրել երկրորդ սեզոնի, «Down»-ի և «4 Days Out»-ի դրվագների համար։ 2010 թվականի փետրվարին տեղի ունեցած WGA արարողության ժամանակ երկրորդ սեզոնի սցենարիստների կազմը 2010 թվականին առաջադրվել է մրցանակի լավագույն դրամատիկական սերիալի համար.։ Քեթլինը 2010-ին երրորդ սեզոնում ստացավ սուպերվայզեր պրոդյուսերի պաշտոնը։ Այնուհետև չորրորդ սեզոնում  նա կրկին բարձրացավ միչև համանախագահ գործադիր պրոդյուսերի պաշտոնը։ Հաջորդ երեք WGA արարողությունների ժամանակ սցենարիստների կազմը արժանացավ մրցանակին որպես լավագույն դրամատիկական սերիալ։ 2013 թվականին Քեթլինը պայմանագիր է կնքել Sony Pictures Television-ի հետ, որպեսզի օգնի մշակել օրիգինալ նախագծեր, Ընդ որում դառնալով Fox հեռուստաալիքի ավստրալիական ոչ երկարաժամկետ սերիալ-ադապտացիա «Ռեյք»-ի  համահեղինակ, Քեթլինը գրել է պիլոտային դրվագի սցենարը և դարձել «Քարոզիչ» սարսափ դրամատիկ սերիալի պրոդյուսեր։ Քեթլինը մասնակցել է Նյու Յորքի համալսարանին կից Տիշ արվեստի դպրոցի դերասանական ասպիրանտուրայի ծրագրին, որտեղ նա ստացել է արվեստի մագիստրոսի կոչում 1998 թվականին։


== Ծանոթագրություններ ==


== Հղումներ ==
Սեմ Քեթլին Internet Movie Database կայքում
Աբրևիատուրա (երաժշտություն)

Աբրևիատուրա  (իտալերեն՝ abbreviatura, կրճատում), երաժշտության մեջ երաժշտական նշումները կրճատելու համար նախատեսված նշաններ։
Առավել գործածածվող նշաններից է ռեպրիզը՝ երաժշտական որևէ հատվածի անփոփոխ կամ տարբերակային կրկնությունը։ Երբ ստեղծագործության որևէ հատված կրկնվում է նույնությամբ, ապա նշանը տեղադրվում է կրկնվող հատվածի սկզբում և վերջում։

Երբ ստեղծագործության կրկնվող հատված պետք է կատարել ուրիշ վերջավորությամբ, ապա հատվածի վերջում գրվում է վոլտա (իտալերեն՝ volta-կրկին, շրջել), որը ցույց է տալիս թե՛ առաջին, թե՛ երկրորդ վերջավորությունները։ Երբ երաժշտության ստեղծագործությունը բաղկացած է 3 հատվածից, որոնցից երրորդը առաջինի կրկնությունն է, ապա այն նորից գրառելու փոխարեն առաջին հատվածի վերջում գրում են Fine (իտալերեն՝ fine-վերջ), իսկ երկրորդի վերջում՝ Da capo al Fine (իտալալերեն՝ կրկնել սկզբից մինչև Fine բառը)։ 
Կրկնվող հատվածի սկիզբը երբեմն ցույց է տրվում (իտալ.՝ segno–ազդանշան) նշանով։ Այդ դեպքում երաժշտական հատվածի վերջում, որից հետո անհրաժեշտ է կատարել կրկնվող հատվածը, նշվում է Dal segno (իտալ.՝ կրկնել ազդանշանից)։ Գործածական են նաև տակտը կրկնող (օր.՝ 1), տակտի մեջ մի խումբ նոտաներ կրկնող (օր.՝ 2), ձայներն օկտավայով տեղափոխող և օկտավան կրկնապատող (տրեմոլո, մելիզմներ) և այլ նոտագրական նշանները։


== Տես նաև ==
Նոտագրություն
Երաժշտական տերմիններ


== Գրականություն ==
Elaine Gould: Hals über Kopf. Das Handbuch des Notensatzes. Aus dem Englischen von Arne Muus und Jens Berger. Faber/Peters, London/Leipzig 2014, ISBN 978-1-84367-048-3, S. 235–262.
Abbreviatur. In: Wilibald Gurlitt, Hans Heinrich Eggebrecht (Hrsg.): Riemann Musiklexikon. 12., völlig neubearbeitete Auflage. Sachteil: A–Z. Schott, Mainz 1967, S. 1–3.


== Ծանոթագրություններ ==


== Արտաքին հղումներ ==
Аббревиатура в музыке
Նոժան լ’Արտո

Նոժան լ’Արտո (ֆր.՝ Nogent-l’Artaud), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Էսսոմ սյուր Մարն կանտոնի կազմի մեջ։ Համայնքի շրջանը՝ Շատո Տերրի։
Համայնքի INSEE կոդը՝ 02555։


== Բնակչություն ==
2010 թվականի տվյալներով՝ համայնքի բնակչությունը կազմում է 2137 մարդ։


== Տնտեսություն ==
2010 թվականին համայնքի 1306 աշխատունակ (15-64 տարեկան) բնակիչներից 983-ը տնտեսապես ակտիվ էին, 323-ը՝ ոչ ակտիվ (ակտիվության ցուցանիշը կազմել է 75,3%, 1999 թվականին եղել է 73,8%)։ 983 տնտեսապես ակտիվ բնակիչներից աշխատում էին 845-ը (448 տղամարդ և 397 կին), գործազուրկ էին 138 մարդ (66 տղամարդ և 72 կին)։ 323 տնտեսապես ոչ ակտիվ բնակիչներից 106-ը եղել են աշակերտներ կամ ուսանողներ, 108-ը՝ թոշակառուներ, 109-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Նոժան լ’Արտո (ֆր.)
Իսինոմակի

Իսինոմակի (ճապ.՝ 石巻市 Ishinomaki-shi), քաղաք Ճապոնիայի Միյագի պրեֆեկտուրայում։
2017 թվականի փետրվարի 28-ի տվյալների համաձայն՝ քաղաքի բնակչությունը կազմում է 146 993 մարդ, իսկ բնակչության խտությունը՝ 269 մարդ/կմ2։ 
Քաղաքի զբաղեցրած տարածքը կազմում է 554,58 կմ2։


== Աշխարհագրություն ==
Իսինոմակին գտնվում է Միյագի պրեֆեկտուրայի հյուսիս-արևելքում։ Հարավում սահմանակցում է Մացուսիմա ծովածոցին, հյուսիսում՝ Կեսենումա ծովածոցին, իսկ արևմուտքում՝ Կիտակամի լեռներին։


=== Հարևան բնակավայրեր ===
Միյագի պրեֆեկտուրա
Տոմե
Հիգասիմացուսիմա
Վակույա
Միսատո
Օնագավա
Մինամիսանրիկու
Մացուսիմա


== Կլիմա ==
Իսինոմակիի կլիման մերձարևադարձային մուսսոնային է (Կյոպպենի կլիմաների դասակարգում Cfa)։ Բնութագրվում է տաք ամառներով և ցուրտ ձմեռներով։ Միջին տարեկան ջերմաստիճանը կազմում է 11.7 °C։ Միջին տարեկան տեղումների քանակը կազմում է 1174 մմ, իսկ սեպտեմբերը ամենախոնավ ամիսն է։ Ամենաբարձր միջին ջերմաստիճանը գրանցվել է օգոստոս ամսին (24.2 °C), իսկ ամենացածրը՝ հունվարին (0.6 °C)։


== Բնակչություն ==
Բնակչության շարժը ներկայացված է աղյուսակում։


== Քույր քաղաքներ ==


=== Միջազգային ===
 Չիվիտավեկյա, Լացիո, Իտալիա, 1971 թվականի օգոստոսի 12-ից
 Վենչժոու, Չժեցյան, Չինաստան 


=== Լոկալ ===
 Հիտատինակա, Ճապոնիա
 Կահոկու, Ճապոնիա


== Հայտնի անձինք ==
Ջուն Աձումի, քաղաքական գործիչ
Կասուգաֆուձի Ակիհիրո, սումոիստ
Տացուձի Ֆուջե, իրավաբան
Սուկեկիո Կամեյամա, հնչյունավորող
Իսամու Կոսուգի, դերասան, կինոռեժիսոր
Նաոյա Սիգա, գրող
Մայո Սաձուկաձե, դերասանուհի
Կեյկք Սուձուկա, դերասանուհի


== Ծանոթագրություններ ==


== Արտաքին հղումներ ==
Քաղաքի պաշտոնական կայք (ճապոներեն)
Գորոդնեե (գյուղ, Լյուբոմլի շրջան)

Անվան այլ կիրառումների համար տե՛ս՝ ԳորոդնեեԳորոդնեե (ուկրաիներեն՝ Городнє, լեհ.՝ Gorodno), գյուղ Ուկրաինայի Վոլինի մարզի Լյուբոմլի շրջանում։ Հիմնադրվել է 1510 թվականին։
2001 թվականի տվյալներով Գորոդնեե գյուղում բնակվում էր 713 մարդ։ Բնակավայրը զբաղեցնում է 2,18 կմ² տարածք։ Բնակչության խտությունը կազմում էր 327,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլբայ Ռզագուլիև

Էլբայ Միրզա Հեսեն օկլի Ռզագուլիև (ադրբ.՝ Elbəy Mirzə Həsən oğlu Rzaquliyev, հունիսի 17, 1926(1926-06-17), Բաքու, Ադրբեջանական ԽՍՀ - սեպտեմբերի 15, 2007(2007-09-15), Բաքու, Ադրբեջան), Ադրբեջանցի նկարիչ, Ադրբեջանական ԽՍՀ ժողովրդական նկարիչ (1977), պետական մրցանակի դափնեկիր (1986)։


== Կենսագրություն ==
Էլբայ Ռզագուլիևը ծնվել է 1926 թվականին հունիսի 17-ին Բաքվում։ Նա ավարտել է Ազիմ Ազիմզադեի անվան Ադրբեջանի պետական գեղանկարչության դպրոցը։ Դպրոցն ավարտելուց հետո 1946 թվականին ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի արվեստի ֆակուլտետ։ Ավարտելուց հետո նա 1953 թվականից սկսել է աշխատել «Ադրբեջանֆիլմ» կինոստուդիայում։ Դրանից հետո նրա ստեղծագործությունը զարգացել է երկու հիմնական ուղղությամբ `նկարիչ և կինոնկարիչ։
Նրա անհատական ցուցահանդեսները մեծ հաջողությամբ ցուցադրվել են 1960 թվականին Բաքվում, իսկ 1960-1967 թվականներին `Մոսկվայում և Կաունասում։ 
1977 թվականին արժանացել է Ադրբեջանի ժողովրդական նկարչի, 1986 թվականին ՝ ԽՍՀՄ պետական մրցանակի, 1998 թվականին ՝ Փառքի շքանշանի պատվավոր կոչման։
Նա Ադրբեջանի նկարիչների միության քարտուղարն էր։ 
Նա մահացել է 2007 թվականի սեպտեմբերի 15-ին 81 տարեկան հասակում։


== Պարգևներ ==
«Աշխատանքի տարբերակման համար» մեդալ - 1954,
«Ադրբեջանական ԽՍՀ արվեստի վաստակավոր գործիչ» պատվավոր կոչում - 1969,
«Ադրբեջանի ԽՍՀ ժողովրդական արտիստ» պատվավոր կոչում - 1977,
ԽՍՀՄ պետական ​​մրցանակ - 1986 թ.
Փառքի շքանշան - 1998 թ. Հունիսի 19։


== Ծանոթագրություններ ==


== Աղբյուրներ ==
Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814.


== Արտաքին հղումներ ==
Մարտակերտի ազատագրման ռազմական գործողություն (1993)

Մարտակերտի ազատագրման ռազմական գործողություն, տեղի է ունեցել 1993 թվականի հունիսի 26-27–ին։ Քարվաճառի ռազմական գածողությունից հետո, երբ ջախջախվել է ադրբեջանական զինուժի Լաչին-քելբաջարյան խմբավորումը, ՊԲ հրամանտարությյունը ձեռնամուխ է եղել  Մարտակերտի ազատագրման ռազմական գործողության մշակմանն ու նախապատաւստմանը։ Կարճ ժամանակամիջոցում իրականացվել է ուժերի և միջոցների վերախմբավարում։ Հակառակորդի ուշադրությունը շեղելու նպատակով պլանավավել է մի քանի ուղղություննեավ հարձակողական զործողություններ ձեռնարկել միաժամանակ։ Մարտակերտ քաղաքի մոտ կենտրոնացվել են Մարտակերտի, Ասկերանի, Մարտունիի, Շուշիի ՊՇ-ներից ընտրված հարվածային մի քանի ստորաբաժանումներ, կենտանական ուղղության զորամասեր և ՀՀ մի շարք կամավորական ջոկատներ։
Հունիսի 2-րդ կեսին հաջողությամբ իրականացնելով մարտական խնդիրները՝ հայկական ուժերը գրավել են մարտավարական կարևորության մի քանի բարձունքներ ու բնագծեր։ Մարտակերտի հարավարևելյան հատվածում գործող ղարաբաղյան զորամիավորումները, հակառակորդին զգալի կորուստներ պատճառելով, Խրամորթ և Փափրավենդ գյուղերի ուղեգծում դուրս են եկել Աղդամ-Մարտակերտ ճանապարհի բնագիծը։ ՊԲ-ի ստորաբաժանումնեփ գործադրվող ճնշմանը դիմագրավելու համար հակառակորդը հունիսի 26-ին մարտի մեջ է մտցրել նաև մարտական ինքնաթիռներ։ Սակայն ՊԲ մարտիկները խփել են մեկ ինքնաթիռ և տևական ու համառ մարտերից հետո ազատագրել հեռուստաաշտարակի և «Պուշկենյալ» բարձունքները։ Ստանալով դիրքային առավելություն՝ հաջողվել է հակառակորդին դուրս շպրտել Մարտակերտ քաղաքից և այդ ուղղությամբ գործող հարվածային ուժերը դուրս բերել Խրամորթ-Բոյահմեդլի–Փափրավենդ-Մարտակերտ-Մատաղիս բնագիծ։
Հունիսի 27-ին ՊԲ ստորաբաժանումները մտել են Մարտակերտ և, հունիսի 28-ին ազատագրելով քաղաքը, անցել են գերիշխող բարձունքների ու հիմնական ճանապարհների պաշտպանությանը և հարակից բնակավայրերի ազատագրմանը։


== Ծանոթագրություններ ==
Էսպիրիտու Սանտու նահանգի հյուսիսային ափի մարզ

Էսպիրիտու Սանտու նահանգի հյուսիսային ափ (պորտ.՝ Mesorregião Litoral Norte Espírito-Santense), վարչական մեզոշրջան Բրազիլիայում, մտնում է Էսպիրինտու Սանտու նահանգի մեջ։ Բնակչությունը կազմում է 504 437 մարդ 2006 թվականի տվյալով։ Զբաղեցված տարածքը 14 518.453 կմ²։ Բնակչության խտությունը 34.7 մարդ/կմ²։


== Վիճակագրություն ==
Համախառն ներքին արտադրանքը կազմել է 4 265 986 236,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8871,52 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,735
Մարդագայլ

Մարդագայլ, եվրոպական ֆոլկլորում, գիշերները ժամանակավորապես գայլի փոխարկվող մարդ (որոշ ժողովուրդների մոտ միայն կին)՝ օժտված գիշատիչ հատկություններով։ Մարդագայլի մասին հավատալիքները տարածված են աշխարհի բոլոր կողմերում։ Այն իր արտացոլումն է գտել բազմաթիվ սարսափ-վեպերում։
Սլավոնական ժողովուրդներն էակին պատկերացնում են որպես արեգակն ու լուսինը խժռող կենդանի։


== Մարդագայլն այլ ժողովուրդներում ==
Մարդագայլի պես է գերմանական ՛՛Werwolf՛՛, անգլիական ՛՛Werewolf՛՛, իսպանական ՛՛Hombre Lobo՛՛, ֆրանսիական ՛՛Loupgarou՛՛, իտալական ՛՛Lupo Mannaro՛՛, պորտուգալական ՛՛Lobisomem՛՛, հին հռոմեական ՛՛Faunis Ficarius՛՛ և ռուսական ՛՛волколак՛՛.
Հավատը այսպիսի էակների նկատմամբ մեծ դեր են խաղում ժողովրդական ավանդազրույցների ստեղծման մեջ և տարածված է ամբողջ Երկրագնդով։ Կան երկրներ, որտեղ փոխակերպման ժամանակ մարդը վերածվում է այլ կենդանու․ Հարավային Հնդկաստանում՝ վագրի, Հարավային Ամերիկայում՝ հովազի, Աֆրիկայում ՝ առյուծ, լուսան և այլն։


== Պատմական հիշատակումներ ==
Հերոդոտոսը մի հետաքրքրական մեջբերում է անում Նեվրերի ցեղի մասին, որը շատ գիտնականների է հուզել։


== Հնարավոր կերպարանքներ ==
Մարդը, ում վիճակված է դառնալ մարդագայլ, իր կյանքի ընթացքում չի կարող աչքի ընկնել լավ մարդկային որակներով․ չար ուժերը կառավարում են նրա բոլոր գործողությունները, սովորեցնում են կախարդել և շեղում են նրան ճշմարիտ ճանապարհից։ Նա հիմնականում խորամանկ է, հզոր, անդեմք և չափազանց երջանիկ իր բոլոր գործերում և նախաձեռնություններում․ սակայն մահանում է մեկ ակնթարթում։
Ժողովրդական երևակայությունը վառ գույներով է նկարագրում մարդագայլին․ գունատ, խորը կնճիռներով պատված դեմք, ուղղահայաց ցցված մազածածկույթ, կարմիր, արյունով լցված աչքեր, արյունոտված ձեռքեր՝ մինչև արմունկներ, ձութի պես սև, երկաթյա ատամներ։ Սակայն երբ նա կեսգիշերն լքում է իր գերեզմանը, վերածվում է կամ չղջիկի, կամ մարդու՝ պահպանելով միայն իր երկաթյա ատամները։ Գյուղերը իջնելով՝ նա հիմնականում մտնում է հավաբներ, և առաջին հավին հոշոտելուց հետո շտապում է հետ՝ իր գերեզմանը։ Նրա այցելություններից ազատվելու համար պետք է նրան սպանել իր իսկ գերեզմանում, ալոճենուց պատրաստված աշտեով։ Սակայն բարդ է գտնել այդ գերեզմանը։ Այն գյուղերում, որտեղ մարդագայլի պատճառով զոհերի քանակը շատացել է, գյուղացիները մի երիտասարդ ձիու հետ գնում են գերեզմանոց, և ստիպում ձիուն անցնել մի շիրիմից մյուսի վրա այնքան ժամանակ, մինչև մի գերեզմանի վրա ձին չխրտնի և ցույց տա վախի նշաններ։ Հենց դրանից հետո գյուղացիները արտաշիրիմում են անում, և եթե դին չի քայքայվել, սակայն թաղված է տասնամյակներ առաջ, կամ եթե դիի արտաքին տեսքը մարդագայլի է հիշեցնում, ապա պտտում են դին բերանքսիվայր, և ուսերի միջև՝ պարանոցի հատվածում խոցում ալոճենու աշտեով։ Ծիսակարգից հետո գյուղացիները շտապում են այրել մարդագայլի դին, և այն աշտեն, որով նա սպանվել է։


== Տես Նաև ==
Դարձվոր (մարդագայլ)
Bloodthirst

Bloodthirst (հայերեն՝ արյան ծարավ), ամերիկյան Cannibal Corpse խմբի յոթերորդ ալբոմն է։ Թողարկվել է 1999 թվականին, Metal Blade Records լեյբլում։
Ալբոմի շապիկի նկարը, Vincent Locke֊ի նկարն է։


== Երգացանկ ==
«Pounded into Dust» ֊ 2:17
«Dead Human Collection» ֊ 2:30
«Unleashing the Bloodthirsty» ֊ 3:50
«The Spine Splitter»֊ 3:10
«Ecstacy in Decay» ֊ 3:12
«Raped by the Beast» ֊ 2:34
«Coffinfeeder» ֊ 3:04
«Hacksaw Decapitation» ֊ 4:12
«Blowtorch Slaughter» ֊ 2:33
«Sickening Metamorphosis» ֊ 3:23
«Condemned to Agony» ֊ 3:44


== Ձայնագրման մասնակիցներ ==
Ջորջ Ֆիշեր ֊ վոկալ
Ջեք Օուեն ֊ կիթառ
Փաթ Օ'Բրայն ֊ կիթառ
Ալեքս Վեբսթեր ֊ բաս
Պոլ Մազուրկիևիչ ֊ հարածային


== Արտաքին հղումներր ==
Ալբոմի երգեր
Bloodthirst на discogs.com
Ղարսա բերդը բլիլ է

Ղարսա բերդը բլիլ է (հայտնի է նաև որպես՝ Յաման յար), հայկական գյուղական պարերգ։ Երգը գրի է առել հայ բանահավաք, երգահան Կոմիտասը։


== Բառեր ==


== Կատարումներ ==
Երգով Բաալբեկի 1965 թվականի փառատոնին ներկայացել է հայ-լիբանանական պարային անսամբլը։
Պարերգի ջազային տարբերակի մշակումը կատարել է դաշնակահար Տիգրան Համասյանը, որը նաև երգի կատարողն է։ Այն «Կարս 1» անվանումով ներառվել է «Mockroot» ձայնասկավառակի մեջ։


== Արտաքին հղումներ ==
Tigran Hamasyan: Mockroot review – a vibrant, personal take on songs from Armenia and beyond
Armenian Folk Song_ՅԱՄԱՆ ՅԱՐ (Oh'Darling Mine)
Տիգրան Համասյան- Կարս/ Tigran Hamasyan- Kars


== Ծանոթագրություններ ==
Ծովափ

Ծովափ-մի նեղ շերտ է փոխգործակցության հողի և ջրային մարմինների (ծովերի, լճերի, ջրամբարների), կամ հողի և գետակ միջևԾովափ 
Ծովափը նաև կոչում են հողակտորին կից ջրափնյա գիծ։ 
Որոշելոմ են ճշգրիտ գիծը խաչմերուկի, մակերեսի, ծովի կամ լճի հետ հողի մակերեսին, որը հանդիսանում է սահմանը ջրամբարի շնորհիվ մշտական փոփոխությունների ջրի մակարդակին, դա անհնար է։ Հետևաբար, ջրափնյա գիծ որոշվում կամայականորեն հարաբերական միջին մակարդակով երկարաժամկետ պաշտոնում է գտնվում։ 
Ծովափին ափամերձ գոտին բաղկացած ափից (նրա մակերեսային մասը) և ստորջրյա առափնյա լանջից։
Ստորջրյա ափամերձ թեքությունը - ափամերձ շերտ է, որի շրջանակներում ալիքները կարող են լինել ակտիվ։ 
Հիմնական գործոններն է ձևավորումը ափին ալիքների և ալիքի կտրել հոսք և հունի հոսքը։ Բանկերը իրենց զարգացման մի շարք փուլերը, որոնց ընթացքում փոխել են իրենց ձևը և կառուցվածքը։ Կախված բնույթից ալիքը գործողությունների անվանի քայքայում է, քայքայում-կուտակային և՛ կուտակային, և՛ բարդ օֆշորային։


== Տեսակները ծովի ափին ==
Ծովափերը տարբերվում են իրենց բազմազանությամբ։ Ափի ձևավորման հիմնական գործոնը հանդիսանում է ալիքը, ինչպես նաև հոսքը և ալիքի հոսքը։ 

Այսպես՝ ափի դասակարգումը հաշվի է առնում ալիքների ինտենսիվ ազդեցությունը և բնավորությունը։ Բոլոր տեսակի ափերի դասակարգման մեջ պետք է հաշվի առնել գործընթացները, ափի զարգացման ձևերը, արտացոլելով ափի դինամիկան, թույլ տալ նկարագրել ափերը իրենց ձևերով։ 
Իոնինը, Կապլինը, Մեդվեդեվը մշակել են ափերի հետևյալ դասակարգումները, հաշվի առնելով վերը նշված պահանջները։

Ափերը ձևավորվում են սուբաերալների, տեկտենական շարժումների և փոքր-ինչ էլ ծովերի փոփոխությամբ
Տեկտոնական շարժումներ
Քայքայող ազդեցություն
Ձնհալ
Հրաբուխի ժայթքում
Էլովոգներ
Այն ափերը որոնք ձևավորված են առանց ալիքների գործոնների
Դելտայի
Ալիքային
Կենսածինների
Ալիքներ, որոնք ձևավորված են ալիքների գործընթացների հետ
Քայքայում
Կուտակման
Քայքայման-կուտակմանԱյն դեպքում երբ ծովը թափվում է հարթավայր, առաջանում է.

Ափեր լագոններով
Ճահճոտ ափ
Դելտայի ափ
Կորալյան ափ։
Մ.թ.ա. 154


== Դեպքեր ==


== Ծնունդներ ==


== Մահեր ==
Մայրենա դել Ալկոր

Մայրենա դել Ալկոր (իսպ.՝ Mairena del Alcor), բնակավայր և մունիցիպալիտետ Իսպանիայում։ Մտնում է Սևիլյա պրովինցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Լոս Ալկորես շրջանի կազմում։ Զբաղեցնում է 69կմ² մակերես։ Բնակչությունը՝ 21100 մարդ(2010)։ Պրովինցիայի վարչական կենտրոնից գտնվում է 25կմ հեռավորության վրա։


== Ժողովրդագրություն ==


== Պատկերասրահ ==

		
		
		


== Արտաքին հղումներ ==
Պաշտոնական կայք


== Ծանոթագրություններ ==
Նորվեգիայում ՅՈՒՆԵՍԿՕ-ի Համաշխարհային ժառանգության ցանկ

Նորվեգիայում առկա է 12 հուշարձան, որոնցից 7-ը ընդգրկված է, իսկ 5-ը թեկնածու է Համաշխարհային ժառանգության ցանկում։


== Ցանկ ==


== Թեկնածուներ ==


== Ծանոթագրություններ ==


== Արտաքին հղումներ ==
(276) Ադելաիդա

(276) Ադելաիդա (անգլ.՝ Adelheid), աստերոիդ աստերոիդների հիմնական գոտում։ Հայտնաբերվել է 1888 թվականի ապրիլի 17-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,120321 ա. մ., առավելագույնը մոտենում է 2,9009 ա. մ. հեռավորության վրա և հեռանում 3,3398 ա. մ., իսկ Երկրի ուղեծրին Ադելաիդա աստերոիդը նվազագույնը մոտենում է 2,0112 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2013,25 երկրային օրվա ընթացքում, իր ուղեծրով շարժվելով միջինում 0,178815 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(276) Ադելաիդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հեմիշ Լինքլեյթեր

Հեմիշ Լինքլեյթեր (անգլ.՝ Hamish Linklater, հուլիսի 7, 1976(1976-07-07), Գրեյթ Բարինգտոն, Բերկշիր շրջան, Մասաչուսեթս, ԱՄՆ), թատրոնի, կինոյի և հեռուստատեսության ամերիկացի դերասան։


== Կենսագրություն ==
Հեմիշը դաստիարակվել է միայնակ մոր կողմից։ Մայրը՝ Քրիստին Լինքլեյթերն է՝ վոկալի հանրահայտ ուսուցիչ և Shakespeare & Company թատերական խմբի հիմնադիրներից մեկը։ Հեմիշի մանկությունն անցել է թատերական խմբակներում, արդեն ինը տարեկան հասակում նա առաջին անգամ հանդես է եկել թատերական բեմում։ 1996 թվականին Թոմ Սոյերի «Հեքլբերի Ֆինի արկածները» թատերական ներկայացման մեջ նրա դերից է սկսվել Լինքլեյթերի պրոֆեսիոնալ դերասանական կարիերան։ 1998 թվականին նա արժանացել է բարձր գնահատականների The Acting Company թատերական խմբում շեքսպիրյան «Ռոմեո և Ջուլիետ» պիեսի բեմականացմանը մասնակցելու և «Սիրո կրակ» անտոլոգիային մասնակցելու համար Նյու Յորքի և Լոնդոնի թատերական բեմերում։ Նույն 1998 թվականին Լինքլեյթերը դագաղ փորողի դերն է կատարել «Հիդրիոտաֆիա կամ բժիշկ Բրաունի մահը» ներկայացման մեջ Կալիֆորնիայի Բերքլիի թատերական խմբի հետ միասին։ Ապա նա գլխավոր դերեր է կատարել շեքսպիրյան դասական «Չափը չափի համար» և «Ամառային գիշերվա քունը» ներկայացումներում, որ բեմադրվել են Փիթեր Հոլի կողմից Ամանսոնսյան թատրոնում, Լոս Անջելեսում։ 1999-2000 թվականներին Լինքլեյթերը խաղացել է Լաերտի դերը «Համլետում», որը բեմադրվել է Նյու Յորքի Շեքսպիրյան փառատոնի կողմից։
2000 թվականին թողարկվել է Լինքլեյթերի մասնակցությամբ առաջին գեղարվեստական ֆիլմը անկախ «Գրուվ» ֆիլմը, որը պատմում է Սան Ֆրանցիսկոյի ստորգետնյա ռեյվ-բեմի մասին։ Ֆիլմում Հեմիշը կատարել է Դևիդի դերը, ով ամաչկոտ գրող է, ով առաջին անգամ ընկղմվում է երեկույթների մթնոլորտ։ Նույն թվականի աշնանը Լինքլեյթերը ստանում է գլխավոր դերերից մեկը բժշկական «Գիդեոնի կնքումը» հեռուստասերիալում, որը մնաց ABC հեռուստաալիքի եթերում միայն մեկ եթերաշրջան։
Մեծ ճանաչում է Լինքլեյթերը ձեռք բերել՝ շնորհիվ CBS-ի եթերում հեռարձակվող «Հին Քրիստինի նոր արկածները» սիթքոմի, որտեղ նա հինգ եթերաշրջան շարունակ՝ 2006 թվականից մինչև 2010 թվականը, խաղացել է Մեյուի՝ գլխավոր հերոսուհու, որի դերը կատարել է Ջուլիա Լուիս-Դրեյֆուսը, եղբոր դերը։ Որպես հրավիրյալ դերասան՝ Լինքլեյթերը նկարահանվել է «Ամերիկյան երազանքներ» (2004), «Մահացած մինչև պահանջը» (2007), «Հիմարիկ» (2009), «Այդ սարսափելի «Р» տառը» (2012), «Լավ կին» (2012—2013) և մի շարք այլ հեռուստասերիալներում։
2011 թվականին Լինքլեյթերը ստացել է Obie մրցանակը օֆֆ-բրոդվեյան «Ստի դպրոց» ներկայացման մեջ։ Նույն թվականին նա առաջին անգամ հանդես է եկել Բրոդվեյում 1Սեմինար» ներկայացման ժամանակ, որտեղ խաղացել է գլխավոր դերերից մեկը՝ Ալան Ռիքմանի, Ջերի Օ’Քոնելի և Լիլի Ռեյբի հետ միասին։


== Անձնական կյանք ==
2002 թվականի հունվարի 21-ին Լինքլեյթերը ամուսնացել է դրամատուրգ և սցենարիստ Ջեսիկա Գոլդբերգի հետ։ Հարսանիքն անցել է նյույորքյան Սենտ-Կլեմենտս թատրոնում, որտեղ Հեմիշն այդ ժամանակ խաղում էր «Լավ գործ» բեմադրության մեջ, որը գրել է Գոլդբերգը։ 2007 թվականի մարտի 11-ին զույգն ունեցավ դուստր, որին անվանակոչեցին Լյուսինդա Ռոուզ Լինքլեյթեր։


== Ծանոթագրություններ ==
Նիկոլայ Մուսխելիշվիլի

Նիկոլոզ Մուսխելիշվիլի, (վրաց.՝ ნიკოლოზ მუსხელიშვილი, փետրվարի 4 (16), 1891, Թիֆլիս, Թիֆլիսի նահանգ, Ռուսական կայսրություն - հուլիսի 15, 1976(1976-07-15), Թբիլիսի, Վրացական ԽՍՀ, ԽՍՀՄ), վրացի խորհրդային մաթեմատիկոս և մեխանիկ։ ԽՍՀՄ ԳԱ ակադեմիկոս (1939) և Նախագահության անդամ (1957), Վրացական ԽՍՀ ԳԱ ակադեմիկոս (1941), նախագահ (1941—1972) և պատվավոր նախագահ (1972), սոցիալիստական աշխատանքի հերոս (1945)։ ԽՄԿԿ անդամ (1940)։
Ավարտել է Պետերբուրգի համալսարանը (1914)։ 1922 թվականից Թբիլիսիի Ն․ Ի․ Մուսխելիշվիլիի համալսարանի և պոլիտեխնիկական ինստիտուտի պրոֆեսոր, 1941 թվականից Վրացական ԽՍՀ ԳԱ մաթեմատիկայի ինստիտուտի տնօրեն։ Հիմնական հետազոտությունները վերաբերում են առաձգականության տեսությանը, ինտեգրալ հավասարումներին, ֆունկցիաների տեսության սահմանային խնդիրներին ևն։ Մուսխելիշվիլին առաջիններից մեկն է սկսել առաձգականության տեսության խնդիրներում կիրառել կոմպլեքս փոփոխականի ֆունկցիաների տեսությունը։ Առաձգականության տեսության հարթ խնդրի լուծման մեթոդների ուսումնասիրությունները, որոնք կարևոր նշանակություն ունեն նաև մաթեմատիկական ֆիզիկայի համար, կապված են սինգուլյար ինտեգրալ հավասարումների տեսության մշակման հետ։ Մուսխելիշվիլիին է պատկանում սինգուլյար ինտեգրալ հավասարումների համակարգի ինդեքսի կարևորագույն բանաձևը։ ԽՍՀՄ I—VIII գումարումների Գերագույն սովետի դեպուտատ, արտասահմանյան մի շարք ակադեմիաների, գիտական հիմնարկների և ընկերությունների անդամ։ ՀԽՍՀ ԳԱ պատվավոր անդամ (1961)։ ԽՍՀՄ պետական մրցանակներ (1941, 1947)։ Միխայիլ Լոմոնոսովի անվան ոսկե մեդալ (1972)։ Պարգևատրվել է Լենինի 5, Հոկտեմբերյան հեղափոխության և մի շարք այլ շքանշաններով։


== Ծանոթագրություններ ==


== Աղբյուրներ ==
Некоторые основные задачи математической теории упругости, 5 изд․, М․, 1966; Сингулярные интегральные уравнения, 3 изд․, М-, 1968․
Ջավանշիր Ֆեյզիև

Ջավանշիր Էյյուբ օկլի Ֆեյզիև (ադրբ.՝ Cavanşir Əyyub oğlu Feyziyev. հուլիսի 12, 1963(1963-07-12), Böyük Dəhnə, Շաքիի շրջան, Ադրբեջանական ԽՍՀ, ԽՍՀՄ), Ադրբեջանի Հանրապետության Միլլի Մեջլիսի պատգամավոր, փիլիսոփայության դոկտոր, Ադրբեջանի մշակույթի կոմիտեի անդամ, Միջազգային հարաբերությունների և միջխորհրդարանական կապերի կոմիտեի անդամ։


== Կենսագրություն ==
Ջավանշիր Ֆեյզիևը ծնվել է 1963 թվականին Շեքիի շրջանի Բոյուկ Դահնա գյուղում։ 1970-1977 թվականներին սովորել է Բոյուկ Դահնա գյուղի դպրոցում։ 1977-1980 թվականներին ստացել է միջնակարգ կրթություն Թուրան բնակավայրի գիշերօթիկ դպրոցում։ 1983-1985 թվականներին ծառայել է բանակում Ղազախստանում։ 
1986-1991 թվականներին սովորել է Ադրբեջանի օտար լեզուների մանկավարժական ինստիտուտի թարգմանության ֆակուլտետում։ 
1992-1994 թվականներին աշխատել է Ադրբեջանի օտար լեզուների մանկավարժական ինստիտուտի թարգմանության բաժնում՝ որպես ուսուցիչ։ 1994-1995 թվականներին աշխատել է Բելգիայում։
1995-1998 թվականներին աշխատել է որպես ԱՄՆ Ֆիլիպ Մորիսի ընկերության Կովկասում գտնվող ադրբեջանական գրասենյակի ղեկավար։
1998-2002 թվականներին եղել է «Planet Co. LTD» ընկերության հիմնադիր ու տնօրեն։
2002-2010 թվականներին նա եղել է «EuroMed» ընկերության հիմնադիր և գլխավոր գործադիր տնօրեն։
2004-2009 թվականներին եղել է ԱՀ Գիտությունների ազգային ակադեմիայի փիլիսոփայության, սոցիոլոգիայի և իրավունքի ինստիտուտի դիսերտենտ։
2013 թվականին ընտրվել է Ադրբեջանի Հանրապետության մամուլի խորհրդի անդամ։
2010-2015 թվականներին ընտրվել է ԱՀ Միլլի Մեջլիսի պատգամավոր։ 
Ջավանշիր Ֆեյզիևը փիլիսոփայության դոկտոր է։


== Ծանոթագրություններ ==


== Արտաքին հղումներ ==
Ջավանշիր Ֆեյզիև
Միլանի թանգարանների ցանկ

Միլանի թանգարանների ցանկ, ցանկ, որտեղ ներկայացված են Իտալիայի Միլան քաղաքի թանգարանները։ 
Միլանը Իտալիայի հյուսիսում գտնվող կարևոր մշակութային, գեղարվեստական, դիզայնի և նորաձևության կենտրոն է և ունի գերազանց թանգարանային համալիր, ինչպես հասարակական (Միլանի քաղաքապետարանի ենթակայության ներքո), այնպես էլ՝ մասնավոր։


== Արվեստի թանգարաններ ==

Բրերա պատկերասրահ
Triennale  թանգարան
Սկալա հրապարակի պատկերասրահ
Museo della Permanente
Ժամանակակից արվեստի տաղավար (Միլան)
Armani/Silos
Fondazione Stelline թանգարան
Bagatti Valsecchi թանգարան
HangarBicocca
Ժամանակակից արվեստի պատկերասրահ
20-րդ դար թանգարան
Museo d'Arte Paolo Pini
Սանտա Մարիա դելլե Գրացե վանակն համալիր (Խորհրդավոր ընթրիք)
Միլանի տաճարի թանգարան
Մշակույթների թանգարան
Museo Diocesano
Luigi Pecci թանգարան
Պոլդի Պեցցոլիի թանգարան
Sant'Eustorgio թանգարան
Villa Clerici թանգարան
Palazzo della Ragione, Ժամանակակից լուսանկարների թանգարան
Մորանդո պալատ, Ժամանակակից լուսանկարների թանգարան
Ամբրոզյան գրադարան
Պրադա ժամանակակից արվեստի թանգարան
Museo Pinacoteca Intesa SanPaolo
Գոլորշու գործարանի թանգարան
Իտալիայի առևտրային բանկի պալատի թանգարան-պատկերասրահ


== Պատմական թանգարաններ ==
Հնագիտական թանգարան
Միլանի Ռիսորզիմենտո թանգարան


== Բնության, գիտության և տեխնոլոգիայի թանգարաններ ==
Միլանի ակվարիում
Միլանի բնագիտական թանգարան
Գիտության և տեխնոլոգիայի «Լեոնարդո դա Վինչի» թանգարան
Planetario di Milano


== Սֆորցա ամրոցի համալիր ==
Achille Bertarelli Prints Collection
Անտիկ կահույքի և փայտե քանդակների թանգարան
Կիրառական արվեստի հավաքածու
Եգիպտական թանգարան
Extraeuropean հավաքածուներ
Երաժշտական գործիքների թանգարան
Հին արվեստի թանգարան
Միլանի Հնագիտական թանգարան
Սֆորցա ամրոցի պատկերասրահ


== Այլ ==
Ալֆա Ռոմեո թանգարան
Կասա Միլան (Միլան (ֆուտբոլային ակումբ) թանգարան)
Միլանի մոնումենտալ գերեզմանատուն
Լա Սկալա թատրոնի թանգարան
Կինոպաստառների թանգարան
Սան Սիրո թանգարան (Միլան (ֆուտբոլային ակումբ) և Ինտերնացիոնալե թանգարան)
Կոմիքսների թանգարան


== Ծանոթագրություններ ==


== Արտաքին հղումներ ==
Museimilano.org Archived 2010-02-20 at the Wayback Machine.
Ալեքսանդրովսկի (խուտոր, Կույուրգազինսկի շրջան)

Անվան այլ կիրառումների համար տե՛ս՝ ԱլեքսանդրովսկիԱլեքսանդրովսկի (ռուս.՝ Александровский, բաշկիրերեն՝ Александров), խուտոր Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)